
1. CHARAKTERISTIKA PREDMETU

Človek je z psychologického a sociologického hľadiska bytosť prirodzene náboženská, takže má potrebu smerovať k tomu, čo ho presahuje. Vyučovací predmet náboženská výchova má preto opodstatnenú úlohu v celistvom ponímaní výchovy v škole. 
Predmet náboženská výchova formuje žiakov k náboženskému mysleniu, k rozvoju svedomia, k náboženským prejavom a k rastu osobnej viery ako  súčasť identity človeka. 
Predmet náboženská výchova v primárnom vzdelávaní podporuje základné predpoklady kresťanských životných postojov a konania žiakov. Rozvíja duchovný svet detí, umožňuje im prostredníctvom biblických príbehov poznávať Trojjediného Boha, Božiu Matku Máriu a svätých. 

Poznatky, ktoré získavajú žiaci v tomto období, sú predpokladom pre otvorenie sa životu s Ježišom Kristom aj prostredníctvom prijatia sviatosti Eucharistie. 

Na podklade Božích prikázaní ich učí rozlišovať dobro od zla. Náboženská výchova v nich rozvíja komunikačné zručnosti, otvára ich k chápaniu okolitého sveta a k vďačnosti za prijaté dary. 

Vyučovací predmet náboženská výchova sa zameriava na pozitívne ovplyvnenie hodnotovej orientácie žiakov tak, aby sa z nich stali slušní ľudia s vysokým morálnym kreditom, ktorých hodnotová orientácia bude prínosom pre ich osobný a rodinný život i pre život Cirkvi a spoločnosti. Náboženská výchova je výchovou k zodpovednosti voči sebe, voči iným jednotlivcom i celej spoločnosti. Učí žiakov kriticky myslieť, nenechať' sa manipulovať, rozumieť sebe, iným ľuďom a svetu, v ktorom žijú. 

2. [bookmark: page2]CIELE PREDMETU

Žiaci:
Spoznávať lásku milujúceho Boha Otca k svetu a človeku. Vytvárať si pozitívny vzťah k Bohu, ľuďom a svetu. Osvojiť si vonkajšie prejavy lásky.

· získajú vedomie jedinečnosti a neopakovateľnosti každého človeka ako originálneho Božieho stvorenia, 
· nadobudnú základné vedomosti o existencii a pôsobení Boha podľa učenia Katolíckej cirkvi, 
· získajú vedomosti o živote Panny Márie a svätých, ktoré sú predpokladom náležitej úcty k nim, 
· získajú vedomosti o vzniku a účinkovaní Cirkvi v dejinách i v dnešnom svete, 
· zorientujú sa v morálnych hodnotách, ktoré sú postavené na Desatore, 
· nadobudnú vhodné komunikačné zručnosti k vyjadrovaniu vlastných myšlienok a citov, 
· získajú spôsobilosť pre pravidelnú modlitbu, rozlišovať dobro od zla, voliť dobro pre seba i pre iných 
· uvedomujú si a formujú svoje svedomie
· spoznávajú spôsoby komunikácie človeka s Bohom prostredníctvom sviatosti, liturgie a Božieho slova
· spoznávajú lásku milujúceho Boha Otca k svetu a človeku
· vytvárajú si pozitívny vzťah k Bohu, ľuďom a svet     
· budovať postoj dôvery k Bohu
· pestovať návyk postojov otvorenosti pre dôverný vzťah s Bohom a s človekom  
· spoznávať cestu viery v trojjedinného Boha, 
· vnímať Božiu blízkosť prostredníctvom budovania osobného vzťahu k Ježišovi Kristovi,
· vnímať sviatosť zmierenia a Eucharistiu ako dar a posilu pre každodenný život, 
· spoznávať dôvody kresťanskej nádeje,
· oceniť potrebu nádeje pre osobný život, 
· formovať postoj nádeje ako základný predpoklad zmysluplného život            


3. [bookmark: page3]TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD 


2.ročník
Cesta dôvery

Boh mi dôveruje, stvorenie, človek ako Boží obraz, obraz rajskej záhrady Boh nám zveril zem a my ju chránime. Dôverujem Bohu, Abrahám, Boh a jeho meno, modlitba, nedeľa. Dôvera v rodine, advent,  rodina ako spoločenstvo - úlohy a roly v rodine, Jakub a Ezau - narušenie vzájomnej dôvery, Cirkev - Božia rodina, pozvanie do Božej rodiny. Dôverujeme si navzájom, schopnosť hovoriť ako Boží dar - výchova k citlivosti, voči vyslovenému slovu, čisté srdce - vedomie úcty k jedinečnosti každého človeka, Boháč a Lazár, osobný majetok, bohatstvo.                                                                                                                        Desatoro - pozvanie k slobode a k dôvere, uzatvorenie zmluvy na hore Sinaj, Desatoro ako pravidlá pre život. Pozvanie na hostinu - obnovenie dôvery, milosrdný otec / márnotratný syn, umenie povedať zlu „nie“, obrátiť sa, zmieriť sa s ľuďmi a s Bohom, sviatosť zmierenia. 

Žiak na konci 2. ročníka základnej školy vie/dokáže:
 
·  uviesť odlišnosti človeka od ostatných živočíchov, 
·  rozlíšiť jednoduchým spôsobom pojmy - stvoriť a vytvoriť, 
· reprodukovať pomocou učiteľa biblický príbeh o rajskej záhrade, 
· vyjadriť závislosť človeka na prírode a zodpovednosť človeka za prírodu,
· rozlíšiť na konkrétnom príklade dobro od zla, 
· opísať na konkrétnom príklade hlavné znaky a prejavy dôvery voči človeku, 
· reprodukovať biblický príbeh o Abrahámovi, 
· vysvetliť potrebu človeka niekomu veriť, 
· formulovať jednoduchým spôsobom modlitbu vlastnými slovami, 
· zdôvodniť potrebu odpočinku, 
· opísať nedeľu ako deň odpočinku a úcty k Bohu,
· vysvetliť potrebu dôvery v rodine,
· prerozprávať príbeh o Jakubovi a Ezauovi, 
· charakterizovať jednoduchým spôsobom krst, 
· nakresliť jednotlivé krstné symboly, 
· formulovať modlitbu za rodičov a súrodencov
· zdôvodniť význam poďakovania a prosby pre budovanie medziľudských vzťahov a slušného správania, 
· prerozprávať biblický príbeh o boháčovi a Lazárovi, 
· uviesť príklady osobného a spoločného majetku, 
· zdôvodniť potrebu pomoci núdznym,
· prerozprávať s pomocou učiteľa biblický príbeh o Mojžišovi a vyslobodení Izraelitov, 
· opísať situáciu prijatia Desatora,
· priradiť pomocou učiteľa k jednotlivým prikázaniam cnosti,
· prerozprávať biblický príbeh o márnotratnom synovi, 
· vysvetliť dôležitosť ľútosti nad vykonaným zlom,
· opísať potrebu odpustenia pre budovanie dobrých vzťahov,
· navrhnúť spôsob ako vyjadriť prosbu o odpustenie.
3.ročník
  Cesta viery                                                                                                                                                             

Veriť Bohu, viera v Boha, biblické obrazy Boha, podobenstvo o horčičnom semienku, krst. Ježiš uzdravuje, Ježišove uzdravenia, rozvoj mravného cítenia. Ježiš nám odpúšťa, vina, hriech, 
Ježiš v dome hriešnika (Zachej), na ceste zmierenia - márnotratný syn, ľútosť ,sviatosť zmierenia - ako prijatie odpustenia. Ježiš nás oslobodzuje, Veľká noc (Pascha), Desatoro – pravidlá pre život v slobode, hriech a jeho dôsledky, Ježišova smrť a zmŕtvychvstanie. Ježiš nás pozýva na hostinu, nasýtenie (zázrak rozmnoženia chlebov), Posledná večera (Eucharistia), svätá omša ako hostina (hostina spoločenstva, slova a chleba), Cirkev ako prostredníčka Božích tajomstiev. 

Žiak na konci 3. ročníka základnej školy vie/dokáže: 
· vysvetliť jednoduchým spôsobom, čo znamená dôverovať, 
· vysvetliť podobenstvo o horčičnom semienku, 
· vymenovať krstné sľuby, 
· vysvetliť krstné symboly, 
· reprodukovať Apoštolské vyznanie viery,
· reprodukovať biblické príbehy o uzdravení slepého, hluchonemého, človeka s „vyschnutou rukou“ a ochrnutého, 
· vysvetliť, čo sa vo viere chápe ako zázrak,
· identifikovať sa s biblickými postavami, ktoré potrebujú uzdravenie,
· vymenovať možné reakcie človeka na vinu, 
· vysvetliť dôležitosť uznania si viny, 
· prerozprávať biblický príbeh o Zachejovi, 
· opísať stručne pojmy svedomie a spytovanie svedomia, opísať dôležitosť vzájomného odpúšťania,  
· ovládať priebeh sviatosti zmierenia,
· reprodukovať udalosti vyslobodenia Izraelitov z egyptského otroctva, 
· opísať na základe podobenstva o márnotratnom synovi pojem hriech a jeho dôsledky, 
· rozlíšiť ťažký a ľahký hriech,
· reprodukovať Desatoro a jednoducho vysvetliť význam jednotlivých prikázaní, 
· porozprávať udalosti umučenia a vzkriesenia Krista, 
· vysvetliť jednoducho význam obety Krista na kríži a jeho vzkriesenia, 
· vymenovať základné časti sv. omše,
· odlíšiť bežný pokrm od Eucharistie, 
· objasniť potrebu slávenia Eucharistie pre človeka i spoločenstvo, 
· zdôvodniť dôležitosť účasti na bohoslužbe v nedeľu, 
· vysvetliť zmysel spoločenstva v Cirkvi.
4.ročník	
 Poznanie nádeje                                                                                                                                                             
 
Cesta nádeje, cesta k sebe – som jedinečný, cesta k druhým – budovanie vzťahov, cesta do sveta, v ktorom žijem (Noemova archa), cesta k Bohu – biblické obrazy Božej blízkosti. Biblia – slovo o nádeji, Biblia – Kniha kníh, zasľúbená  zem, odkrývanie nádeje v živote biblických postáv, očakávanie Mesiáša, príchod Mesiáša, Ježiš ohlasuje Božie kráľovstvo (podobenstvá o Božom kráľovstve), Ježiš sprítomňuje Božie kráľovstvo (Ježišove zázraky), Nádej presahujúca smrť, skúsenosť – strachu, dôvery a nádeje, Bože, kde si? (Jób), smrť a nádej (vzkriesenie Lazára), Ježiš, silnejší ako smrť – vzkriesenie, sviatosť pomazania chorých, Svedectvo nádeje, rôzne veže, rôznorodosť vierovyznaní, kresťanské cirkvi pôsobiace v našej krajine (regióne), kresťania – nádej pre svet, Prameň nádeje, modlitba – život v Božej prítomnosti, Boh – stred kresťanského spoločenstva.

Žiak na konci 4. ročníka základnej školy vie/dokáže: 
· identifikovať prvky, ktoré robia človeka jedinečným, 
· vysvetliť hodnotu priateľstva,
· prerozprávať biblický príbeh o Noemovej arche, 
· opísať Božiu blízkosť cez biblické postavy Noema, Abraháma a Mojžiša,
· rozlíšiť medzi Starým a Novým zákonom, 
· identifikovať sa s postojmi nádeje v živote biblických postáv, 
· reprodukovať biblický príbeh o povolaní Gedeona, 
· interpretovať jednoduchým spôsobom biblické texty proroctiev Micheáša a Izaiáša – ako posolstvo nádeje, 
· interpretovať biblické príbehy o Jánovi Krstiteľovi a Panne Márii ako naplnenie očakávanej nádeje na príchod Vykupiteľa, 
· vysvetliť podobenstvá o Božom kráľovstve, 
· uviesť tri Ježišove zázraky. rozlíšiť medzi Starým a Novým zákonom, 
· identifikovať sa s postojmi nádeje v živote biblických postáv, 
· reprodukovať biblický príbeh o povolaní Gedeona, 
· interpretovať jednoduchým spôsobom biblické texty proroctiev Micheáša a Izaiáša – ako posolstvo nádeje, 
· interpretovať biblické príbehy o Jánovi Krstiteľovi a Panne Márii ako naplnenie očakávanej nádeje na príchod Vykupiteľa, 
· vysvetliť podobenstvá o Božom kráľovstve, 
· uviesť tri Ježišove zázraky, opísať rôzne podoby utrpenia a bolesti, 
· reprodukovať biblický príbeh o vzkriesení Lazára, 
· vysvetliť vlastnými slovami pojmy vykúpenie a spása, 
· charakterizovať jednoducho kresťanskú vieru vo vzkriesenie a jej dôležitosť, 
· vysvetliť pojem súcit, 
· naplánovať si konkrétnu pomoc trpiacemu človeku vo svojom okolí, vyjadriť dôležitosť úcty k iným cirkvám a náboženstvám, 
· vnímať odlišnosť chrámov podľa vierovyznaní, 
· porovnať základné odlišnosti katolíckych kostolov podľa doby, v ktorej vznikli, 
· vymenovať kresťanské cirkvi na Slovensku, 
· pomenovať na základe života svätých dva spôsoby, ako byť svedkom nádeje, 
· zdôvodniť jednoduchým spôsobom potrebu modlitby, 
· vysvetliť význam ticha (stíšenia sa) pre stretnutie s Bohom v modlitbe,  
· zdôvodniť potrebu spoločnej modlitby doma s rodinou, s kamarátmi a veriacimi v kostole, 
· sformulovať osobnú modlitbu.
                                                                                                                                             
4. PRIEREZOVÉ TÉMY

Osobnostný a sociálny rozvoj
Náboženská výchova pomáha k zodpovednosti za svoje konanie, rozvíja intuíciu pre obrazné výrazy a otvára schopnosti vidieť za to, čo je neviditeľné,  ponúka model pre výchovu a rozvoj svedomia, rozvíja sebareflexiu, spoznávať sám seba, svoje dobré a slabé stránky. Ponúka modely ako konkrétnymi skutkami slúžiť rodine, prejavovať úctu k rodičom a k iným ľuďom. 
Učí rešpektovať potreby a práva ostatných, rozvíja sociálne spôsobilosti pre osobný život a vzájomnú  spoluprácu, pomáha osvojovať si prejavy vonkajšieho a vnútorného odpustenia, odprosenia a vďačnosti, motivuje k dobru a učí vnímať jedinečnosť človeka a rešpektovať ju v životných situáciách Žiak je schopný vnímať smrť ako súčasť života a je otvorený pre kresťanské posolstvo nádeje.

Environmentálna výchova
Prostredníctvom vyučovacieho predmetu žiak je motivovaný prejavovať úctu k živým aj k neživým súčastiam prírody, aktívne ich poznáva a ochraňuje. Rozumie, čo znamená byť zodpovedný za prírodu, čo je životné prostredie, stará sa o prírodu, poznáva a ochraňuje svoje najbližšie životné prostredie. Rozumie, čo znamená triedenie odpadu a aký má význam pre človeka. Oceňuje postavenie človeka v poriadku stvorenia a citlivo pristupuje k živej prírode. Vníma krásu a bohatstvo prírody, vníma starostlivosť Boha o svet a človeka, a prostredníctvom poznávania Desatora je schopný ekologického postoja – ochrany prírody.

Mediálna výchova
Náboženská výchova pomáha žiakom chápať pravidlá fungovania mediálneho sveta, rozumne a primerane veku média využívať a poskytuje možnosti uvedomovať si pozitívne a negatívne stránky médií. Poskytuje možnosť vedieť čo je  fikcia a čo skutočnosť,  žiak vníma spôsoby šírenia pravdivých i nepravdivých správ. Poskytuje možnosť aktívnej  činnosti  (vlastná tvorba, správy,  prezentácie,  vyhľadávanie hier, piesni ...) prostredníctvom internetu.

Multikultúrna výchova
Prostredníctvom obsahu predmetu učiť žiakov vnímať rozdielny život ľudí v jednotlivých kultúrach,  vnímať vo svojom okolí rôznorodosť iných národnosti a prijať túto skutočnosť. Učiť žiakov mať úctu k jednotlivým ľuďom z iných kultúr a vidieť krásu ich zvyklosti, budovať sociálne cítenie k ľuďom z chudobných krajín. Vytvoriť si kladný vzťah ku krajine v ktorej žiak žije.

Ochrana života a zdravia
Poznávaním Desatora budovať vzťah k životu. Chrániť svoj život a zdravie, chrániť život a zdravie každého človeka. Starať sa o svoje zdravie a bezpečnosť, učiť sa odmietať nebezpečné a škodlivé návyky pre život a zdravie človeka. 

Výchova k manželstvu a rodičovstvu
Náboženská výchova predstavuje rodinu ako najdôležitejšiu súčasť každého človeka, v ktorej sa učíme budovať vzájomné vzťahy, pomáhať si a mať úctu.  Povzbudzuje k poslušnosti, k plneniu si povinnosti a k prejavom vzájomnej lásky. S tým úzko súvisí aj poznávanie seba samého, svojho miesta v rodine a v komunite, v ktorej žije.


5. METÓDY A FORMY PRÁCE – STRATÉGIE VYUČOVANIA

Aby sa žiaci chceli učiť, boli aktívni a aby im  vyučovanie  prinieslo pozitívne výsledky, pocit úspechu a radosť je potrebné..  vytvoriť na vyučovaní príjemné a bezpečné prostredie. Poskytnúť dostatok učebných pomôcok a vytvoriť určité pravidlá a podmienky.  

Žiaci sa budú učiť na vyučovacích hodinách, ak na nich môžu:
-postupovať pri učení podľa vlastného tempa, svojho učebného štýlu
-byť tvoriví pri učení
-učiť sa so spolužiakmi
-pýtať sa, keď niečo nevedia bez obavy z ohrozenia
-vyjadrovať nespokojnosť bez obavy z ohrozenia, ak sa im dôveruje, ak sa im verí, že to dokážu -mať šancu byť úspešnými
-očakávať, že za prácu budú uznaní a ocenení
-vedieť, že sa im dáva možnosť sa to naučiť, až potom sa bude skúšať
-mať dostatok času na to, aby sa to naučili
-byť hodnotení vzhľadom k sebe a nie porovnávaní s inými
-ak sú učebné požiadavky primerané ich schopnostiam
-uvedomiť si, že to, čo sa učia, má pre nich význam, zmysel
-ak spôsob učenia na hodinách je zaujímavý
-ak vedia, čo sa od nich očakáva
-vedieť ako, čo a kedy sa bude hodnotiť
-dozvedieť sa, čo sa naučili
-ak na vyučovaní je príjemná sociálna klíma
-ak prostredie v triede je estetické, čisté, podnetné 

Na vyučovacích hodinách náboženskej výchovy využijeme tieto formy výučby:
- dialogické formy ( rozhovor, beseda, diskusia, rozprávanie, výklad),                                                            -demonštračné formy ( pozorovanie, práca s obrazom, so symbolom, didaktické hry )                             - ukážky predmetov, javov, zobrazení                                                                                                                -formy samostatnej práce                                                                                                                                        -problémové metódy ( hľadanie, zisťovanie, návrhy riešení problémov)                                                                                        -formy simulácie (napodobňovanie životných situácii )                                                                                      -dramatizácia (pohybové aktivity, divadelný prednes, spev, pantomíma, )                                                                 -formy precvičovania a opakovania (domáce úlohy,  ústne, písomné opakovanie, kvíz, hry )
                                                                                                                                                                           
Organizačné formy výučby: vyučovacia hodina, exkurzia, výlet, vychádzka, duchovné aktivity, modlitby, misijná činnosť, návšteva kostola, múzea,  súťaž, kultúrne vystúpenie, domáca práca.

6. HODNOTENIE PREDMETU

Priebežné a súhrnné hodnotenie žiakov sa realizuje klasifikáciou – známkou v súlade s aktuálne platnou legislatívou. 
· Žiak je z predmetu skúšaný ústne, písomne alebo prakticky najmenej 1krát v polročnom hodnotiacom období. Použijú sa adekvátne metódy (didaktické testy, päťminútovky, samostatné práce, pracovné listy, písomné práce, výstupné práce) a prostriedky hodnotenia (klasifikácia, pochvala – ústna, písomná....).
· [bookmark: page13]Pri hodnotení pristupujeme ku každému žiakovi individuálne. Neporovnávame výsledky detí medzi sebou, ale hodnotíme každého žiaka podľa jeho schopností. Výkon žiaka je hodnotený vzhľadom na jeho možnosti. Snahou každého učiteľa je pozitívne hodnotenie, ktoré má veľký motivačný charakter.
· Rozlišujeme hodnotenie začlenených ( integrovaných) a bežných žiakov.
· Žiakov postupne vedieme, aby sa vedeli ohodnotiť sami, ale aj svojho spolužiaka.
· Vyučujúci klasifikuje iba prebrané a precvičené učivo. Pri klasifikácii používa platnú klasifikačnú stupnicu. Vedie evidenciu o každom hodnotení žiaka.
· Písomné práce a ďalšie druhy skúšok rozvrhne učiteľ rovnomerne na celý školský rok. 
· Písomné práce po prebratí tematického sú oznámené vopred. Pravidelným rozvrhnutím hodnotiacich činností zabráni preťažovaniu žiaka. 
· Na konci každého klasifikačného obdobia sú žiaci na vysvedčení hodnotení známkami.
· Pri kontrolných prácach sa využíva stupnica percentuálneho hodnotenia
	Známka
	Úspešnosť

	 
	OD
	DO

	1
	100,0 %
	90,0 %

	2
	89,0 %
	75,0 %

	3
	74,0 %
	50,0 %

	4
	49,0 %
	30,0 %

	5
	29,0 %
	0,0 %








Priebežné ústne skúšanie frontálne- slovne z jednotlivých tematických celkov
Priebežné ústne skúšanie individuálne- klasifikácia známkou z jednotlivých tematických celkov
Pracovné listy, praktické písomné cvičenia, aktívna účasť na hodine- slovné hodnotenie, klasifikácia známkou
Prezentácia samostatných prác podľa tematických celkov-  klasifikácia známkou a podľa stanovených kritérií
Projektové úlohy  k vybranej téme- slovné hodnotenie, klasifikácia  známkou podľa  vopred stanovených kritérií

7. UČEBNÉ ZDROJE

Žiaci majú k dispozícii učebnice a pracovné zošity katolíckeho náboženstva pre jednotlivé ročníky primárneho vzdelávania. 


[bookmark: 9/_Prierezové_témy:]Doporučené učebnice:
Cesta lásky - Učebnica katolíckeho náboženstva pre 1. ročník ZŠ, západný obrad  -  A. Tolnayová, M. Červeňová
Cesta lásky - Pracovný zošit pre 1.ročník ZŠ - J. Hurajtová
Cesta dôvery - Učebnica katolíckeho náboženstva pre 2. ročník ZŠ, západný obrad - Ľ. Pružinská                                                                                                                                                 Cesta dôvery - Pracovný zošit pre 2.ročník ZŠ - Ľ. Pružinská                                                                       Cesta viery - Učebnica katolíckeho náboženstva pre 3. ročník ZŠ, západný obrad - M. Baginová                                                                                                                                                                      Cesta viery - Pracovný zošit pre 3.ročník ZŠ - M. Baginová                                                                         Poznávanie nádeje - Učebnica katolíckeho náboženstva pre 4.ročník ZŠ, západný obrad - P.Bacigál, Štibraná                                                                                                                                  Poznávanie nádeje - Pracovný zošit pre 4.ročník ZŠ  -  P.Bacigál, Štibraná     

Doporučené webové adresy:
www.kpkc.sk
www.pracovnyzosit.sk
www.modlitba.sk
www.katechizmus.sk
www.svatepismo.sk

Didaktická technika a materiálne výučbové prostriedky:
· Počítač, notebook, CD - prehrávač, dataprojektor, Interaktívna tabuľa
· Obrazový materiál, modely, textový materiál, posluchové nahrávky, DVD, CD, 
plagáty, edukačné CD, PowerPoint prezentácie
· Výukové CD
· Metodická príručka katolíckeho náboženstva

